Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data tas-7 ta' Marzu 2019 riprodotta fl-ilsien awtentiku fil-paġni li jsegwu dan is-sommarju, il-Kummissjoni nnotifikat lil-Lussemburgu bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-għajnuna msemmija hawn fuq. Il-partijiet interessati jistgħu jibagħtu l-kummenti tagħhom dwar il-miżuri li dwarhom il-Kummissjoni qed tiftaħ il-proċedura fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti jiġu kkomunikati lil-Lussemburgu. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Wara l-pubblikazzjoni ta' database tad-deċiżjonijiet tal-Lussemburgu dwar it-taxxa mill-Konsorzju Internazzjonali tal-Ġurnalisti Investigattivi (Luxleaks) fl-2014, il-Kummissjoni, permezz ta' ittra tad-29 ta' Novembru 2017, talbet lil-Lussemburgu biex jipprovdi informazzjoni dwar deċiżjonijiet tat-taxxa mogħtija lil kumpaniji tal-grupp Huhtamäki. L-investigazzjoni attwali tikkonċerna tliet deċiżjonijiet dwar it-taxxa li nħarġu mill-amministrazzjoni tat-taxxa tal-Lussemburgu favur Huhtalux S.à r.l. ("Huhtalux") fl-2009, fl-2012 u fl-2013 (id-"deċiżjonijiet ikkontestati dwar it-taxxa"). Huhtalux hija kumpanija soġġetta għat-taxxa fil-Lussemburgu u li twettaq attivitajiet finanzjament bis-self bejn il-kumpaniji tal-grupp Huhtamäki. Hija tirċievi finanzjament permezz ta' self mingħajr imgħax mogħti minn kumpanija tal-grupp Irlandiża. Il-fondi mislufa jintużaw minn Huhtalux biex jiffinanzjaw, permezz ta' faċilitajiet li jħallu l-interessi, kumpaniji oħrajn tal-grupp Huhtamäki li huma bbażati fl-Istati Uniti tal-Amerika. Id-deċiżjonijiet ikkontestati dwar it-taxxa jippermettu lil Huhtalux biex kull sena sa mill;–2010 tnaqqas mill-bażi tat-taxxa tagħha mgħax meqjus, jiġifieri rimunerazzjoni allegata ta' distakkament għas-self mingħajr imgħax li ma tikkorrispondix ma' spiża attwali rreġistrata fil-kontijiet kummerċjali tal-kumpanija. Bħala konsegwenza ta' dan it-tnaqqis, il-profitt taxxabbli ta' Huhtalux huwa fil-forma ta' marġni ta' profitt li jikkorrispondi għad-differenza bejn il-profitt effettivament realizzat mill-kumpanija mill-attività ta' finanzjament tagħha u l-imgħax meqjus. Il-Kummissjoni tqis li d-deċiżjonijiet ikkontestati dwar it-taxxa jistgħu jagħtu vantaġġ selettiv lil Huhtalux, billi jippermettu lil din il-kumpanija teskludi kull sena mit-tassazzjoni parti sostanzjali tal-qligħ effettivament realizzat u rreġistrat fil-kontijiet tagħha, li jikkorrispondi għall-interess meqjus. Dan it-trattament jidher li jikkostitwixxi deroga mis-sistema tat-taxxa tal-Lussemburgu fuq il-kumpaniji, li għandha l-għan li tintaxxa l-profitti tal-kumpaniji. B'mod partikolari, il-profitt tal-kontabilità għandu jifforma l-punt tat-tluq għall-valutazzjoni tat-taxxa u għalhekk il-bażi għall-intaxxar tal-profitt korporattiv. F'dan l-istadju, il-Kummissjoni ma tqisx li dan it-trattament fiskali jista' jiġi ġġustifikat min-natura u l-istruttura ġenerali tas-sistema. B'mod partikolari, il-Kummissjoni preliminarjament hija tal-fehma li t-trattament fiskali mogħti mid-deċiżjonijiet ikkontestati dwar it-taxxa kkontestati la huwa adegwat u lanqas proporzjonat biex jintlaħqu l-objettivi li tiġi evitata t-tassazzjoni doppja jew li jiġi żgurat trattament ugwali bejn il-kumpaniji integrati u l-kumpaniji indipendenti. Fid-dawl ta' dan, il-Kummissjoni għandha dubji dwar jekk id-deċiżjonijiet ikkontestati dwar it-taxxa u l-implimentazzjoni tagħhom fid-dikjarazzjoni annwali tat-taxxa tawx għajnuna mill-Istat fis-sens tal-Artikolu 107(1) TFUE lil Huhtalux u lill-grupp Huhtamäki fl-intier tagħhom. Barra minn hekk, il-Kummissjoni ma tara l-ebda raġuni biex issib dawn il-miżuri potenzjali kompatibbli mas-suq intern.
Extracted from C_161_2019.html